ROMÂNIA

JUDEŢUL ARAD

COMUNA ARCHIŞ

CONSILIUL LOCAL ARCHIŞ

**HOTĂRÂREA nr.79**

din 30.10.2017

**privind aprobarea Metodologiei de calcul cu privire la preţul de referinţă al masei lemnoase pe picior din fondul forestier proprietate publică a Consiliului Local Archiş, pentru anul 2018**

 Consiliul Local al comunei Archiş , întrunit în şedinţă ordinară de lucru în data de 30.10.2017, ora 900 , fiind prezenţi un număr de 11 consilieri din totalul de 11 ,

 ***AVÂND ÎN VEDERE :***

 Proiectul de hotărâre inițiat de d-l viceprimar şi avizat de comisia de specialitate a Consiliului Local.

 HCL nr.57/28.12.2007 de asociere a comunelor Archiş, Apateu, Beliu, Craiva, Cărand, Hăşmaş, de constituire a Regiei Publice Locale Ocol Silvic ,,Dumbrava” ;

 Prevederile OUG nr.109/2011 privind guvernanţa corporativă a întreprinderilor publice;

 Prevederile art.19, art.59, art.60 alin.(5) lit.a) din Legea nr.46/2008, republicată, privind Codul Silvic, actualizat ;

 Prevederile art.1 lit.r) din HG nr.715/2017, Hotărâre pentru aprobarea Regulamentului de valorificare a masei lemnoase din fondul forestier proprietate publică;

 Prevederile art.36 alin.(2) lit.a) si art.45 alin.(3)din Legea nr. 215/2001, legea administraţiei publice locale, republicată, cu modificările şi completările ulterioare ,

 Adresa cu nr.1704 din 04.09.2017 a R.P.L. Ocol Silvic ,,Dumbrava” RA,

 Votul ,, pentru ” a 9 consilieri, 2- conflict de interese.

 În temeiul art.45 alin.(3) din Legea nr.215/2001 republicată, Legea Administrației Publice Locale

 **HOTĂRĂȘTE:**

 **Art.1.** Se aprobă Metodologiei de calcul cu privire la preţul de referinţă al masei lemnoase pe picior pentru anul 2018 din fondul forestier proprietate publică a Consiliului Local Archiş, conform Anexei nr.1 la hotărâre.

 **Art.2.** Se aprobă preţul de vânzare directă a masei lemnoase pe picior pentru anul 2018 din fondul forestier proprietate publică a Consiliului Local Archiş, conform Anexei nr.2 la hotărâre.

 **Art.3.** Se aproba pentru anul 2018 ca lemnul de lucru M1 ₒ 20 şi 24 sa nu mai fie valorificat la,,altă destinaţie” , să fie valorificat doar în interiorul comunei Archiş pentru nevoile populaţiei.

 **Art.4.** Se aprobă aplicarea procedurii de valorificare a masei lemnoase recoltată din fondul forestier ,,păşune împădurită”, proprietate privată a Consiliului Local Archiş, aflată în administrarea Ocolului Silvic,,Dumbrava”, identic cu procedura aplicată fondului forestier aflat în Regie.

 **Art.5**. Cu ducere la îndeplinire a prezentei hotărâri se încredinţează R.P.L. Ocol Silvic Dumbrava Beliu.

  **Art.6. *Prezenta hotărâre se comunică:***

* Instituției Prefectului – județul Arad ,
* R.P.L. Ocol Silvic ,,Dumbrava” R.A.,
* Se afișează la panoul publicitar,
* Se anexează la dosarele de ședință.

 PREȘEDINTE DE ȘEDINȚĂ p.SECRETAR

 CONSILIER

 DEN-VASILE BOCIORT MARIA MÎRNEA